U-I-120/01
Natisni
Opravilna št.:
U-I-120/01
Datum odločitve:
4. 3. 2004
ECLI:
ECLI:SI:USRS:2004:U.I.120.01
Akt:
Zakon o prekrških (Uradni list SRS, št. 25/83, 36/83-popr., 42/85, 2/86-popr., 47/87 in 5/90 ter Uradni list RS, št. 10/91, 13/93, 66/93, 45/96-popr., 35/97, 87/97, 73/98, 31/2000 in 24/01) (ZP), 120. člen
Izrek:
Pobuda za začetek postopka za oceno ustavnosti 120. člena Zakona o prekrških (Uradni list SRS, št. 25/83, 36/83-popr., 42/85, 2/86-popr., 47/87 in 5/90 ter Uradni list RS, št. 10/91, 13/93, 66/93, 45/96-popr., 35/97, 87/97, 73/98, 31/2000 in 24/01) se zavrže.
Evidenčni stavek:
Ustavno sodišče zavrže pobudo, če pobudnik ni izkazal pravnega interesa, ki mora biti podan kot procesni pogoj za vložitev pobude tako v času njene vložitev kot tudi v času odločanja Ustavnega sodišča.
Geslo:
1.4.9.2. - Ustavno sodstvo - Postopek - Stranke - Interes.
1.4.51.4. - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen, 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Avguštin Vuk iz Gornjega Lakoša
Datum vloge:
5. 6. 2001
Vrsta odločitve:
sklep
Vrsta rešitve:
zavrženje
Dokument:
US23160
Dokument v PDF obliki:
U-I-120-01.pdf
119 KB
Prenesite datoteko
U-I-120/01
4. 3. 2004
SKLEP
Ustavno sodišče je v postopku za preizkus pobude Avguština Vuka iz Gornjega Lakoša na seji dne 4. marca 2004
sklenilo:
Pobuda za začetek postopka za oceno ustavnosti 120. člena Zakona o prekrških (Uradni list SRS, št. 25/83, 36/83-popr., 42/85, 2/86-popr., 47/87 in 5/90 ter Uradni list RS, št. 10/91, 13/93, 66/93, 45/96-popr., 35/97, 87/97, 73/98, 31/2000 in 24/01) se zavrže.
Obrazložitev
A.
1. Pobudnik izpodbija določbo 120. člena Zakona o prekrških (v nadaljevanju ZP), ki določa, kdaj in pod katerimi pogoji se zoper obdolženca v postopku o prekršku odredi privedba. Zatrjuje njeno neskladnost z drugim odstavkom 14. člena, s 34. in s 35. členom Ustave. Navaja, da je Sodnik za prekrške zoper njega izdal odredbo o prisilni privedbi na zaslišanje, ker mu vabilo ni bilo vročeno, ne da bi pri tem ugotavljal razloge za neuspešno vročitev. Pobudnik predlaga, naj Ustavno sodišče izpodbijano določbo razveljavi.
B.
2. Pobudo za začetek postopka za oceno ustavnosti lahko da vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 15/94 - v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudniki predlagajo, neposredno posega v njihove pravice, pravne interese oziroma pravni položaj. Pravni interes mora biti po ustaljeni ustavnosodni presoji neposreden in konkreten. Podan mora biti tako v času vložitve pobude kot tudi v času odločanja Ustavnega sodišča. Ugoditev predlogu mora privesti do izboljšanja pobudnikovega pravnega položaja.
3. Med postopkom za preizkus pobude je bilo ugotovljeno, da je bil postopek o prekršku zoper pobudnika dne 20. 11. 2002 (odločba Sodnika za prekrške Murska Sobota št. P-4390/00 z dne 20. 11. 2002) ustavljen zaradi absolutnega zastaranja pregona postopka o prekršku (4. točka prvega odstavka 167. člena ZP). Odločitev o ustavitvi postopka je pravnomočna.
4. Ker je bil postopek o prekršku zoper pobudnika pravnomočno ustavljen, morebitna razveljavitev izpodbijane določbe ne bi v ničemer izboljšala pobudnikovega pravnega položaja. Pobudnik torej ne izkazuje pravnega interesa za izpodbijanje v izreku navedene določbe ZP, zato je Ustavno sodišče pobudo zavrglo.
C.
5. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić